CELEX: 32014R1277
Language: ro
Date: 2014-12-01 00:00:00
Title: Regulamentul de punere în aplicare (UE) nr. 1277/2014 al Comisiei din 1 decembrie 2014 de modificare a Regulamentului (UE) nr. 37/2010 în ceea ce privește substanța „lasalocid”  Text cu relevanță pentru SEE

2.12.2014   
            
            
               RO
            
            
               Jurnalul Oficial al Uniunii Europene
            
            
               L 346/23
            
         REGULAMENTUL DE PUNERE ÎN APLICARE (UE) NR. 1277/2014 AL COMISIEI
   din 1 decembrie 2014
   de modificare a Regulamentului (UE) nr. 37/2010 în ceea ce privește substanța „lasalocid”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:
   
               (1)
            
            
               Limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie trebuie să fie stabilită în conformitate cu Regulamentul (CE) nr. 470/2009.
            
         
               (2)
            
            
               Substanțele active din punct de vedere farmacologic și clasificarea acestora în ceea ce privește LMR în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (2).
            
         
               (3)
            
            
               Lasalocidul este inclus în prezent în tabelul 1 din anexa la Regulamentul (UE) nr. 37/2010 ca substanță permisă pentru speciile de păsări de curte, pentru mușchi, piele și țesut adipos, ficat, rinichi și ouă, precum și pentru speciile de bovine, pentru mușchi, piele și țesut adipos, ficat și rinichi, cu excepția animalelor de la care se obține lapte destinat consumului uman.
            
         
               (4)
            
            
               O cerere privind modificarea rubricii existente pentru lasalocid a fost înaintată Agenției Europene pentru Medicamente.
            
         
               (5)
            
            
               S-au furnizat date suplimentare privind lasalocidul, care au fost evaluate de Comitetul pentru medicamente de uz veterinar. În consecință, comitetul respectiv a recomandat modificarea actualei doze zilnice acceptabile de lasalocid, precum și a LMR actuale pentru lasalocid în păsările de curte.
            
         
               (6)
            
            
               În conformitate cu articolul 5 din Regulamentul (CE) nr. 470/2009, Agenția Europeană pentru Medicamente ia în considerare utilizarea limitelor maxime de reziduuri stabilite pentru substanțele farmacologic active într-un produs alimentar anume pentru alte alimente derivate din aceeași specie sau limitele maxime de reziduuri stabilite pentru o substanță farmacologic activă într-una sau mai multe specii, pentru specii diferite.
            
         
               (7)
            
            
               Comitetul pentru medicamente de uz veterinar a concluzionat că extrapolarea la alte specii de la care se obțin produse alimentare nu poate fi aprobată pentru această substanță.
            
         
               (8)
            
            
               Prin urmare, rubrica rezervată substanței lasalocid în tabelul 1 din anexa la Regulamentul (UE) nr. 37/2010 ar trebui modificată în consecință.
            
         
               (9)
            
            
               Este adecvat să se stabilească un termen rezonabil care să permită părților interesate în cauză să adopte eventualele măsuri necesare pentru a se conforma noii LMR.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 20 februarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 decembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 152, 16.6.2009, p. 11.
   
      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).
   
      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței „lasalocid” se înlocuiește cu următorul text:
      
         
                     Substanță farmacologic activă
                  
                  
                     Reziduu marker
                  
                  
                     Specie animală
                  
                  
                     LMR
                  
                  
                     Țesuturi țintă
                  
                  
                     Alte dispoziții [conform articolului 14 alineatul (7) din Regulamentul (CE) nr. 470/2009]
                  
                  
                     Clasificare terapeutică
                  
               
                     „Lasalocid
                  
                  
                     Lasalocid A
                  
                  
                     Păsări de curte
                  
                  
                     60 μg/kg
                     300 μg/kg
                     150 μg/kg
                     300 μg/kg
                     150 μg/kg
                  
                  
                     Mușchi
                     Ficat
                     Rinichi
                     Piele și țesut adipos în proporții naturale
                     Ouă
                  
                  
                     NICIO MENȚIUNE
                  
                  
                     Agenți antiinfecțioși/Antibiotice”
                  
               
                     Bovine
                  
                  
                     10 μg/kg
                     20 μg/kg
                     100 μg/kg
                     20 μg/kg
                  
                  
                     Mușchi
                     Țesut adipos
                     Ficat
                     Rinichi
                  
                  
                     Nu se utilizează la animalele de la care se obține lapte destinat consumului uman